Sag om forældremyndighed, bopæl og samvær for parters fælles barn
Ret: Retten i Hjørring (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I HJØRRING
DOM

afsagt den 12. januar 2022

Sagen er behandlet for lukkede døre

Sag BS-33434/2021-HJO

Mor
(beskikket advokat Christina Uggerby)

mod

Far
(beskikket advokat Patricia Arff Sand Jørgensen)

Denne afgørelse er truffet af Dommer.

Sagens baggrund og parternes påstande
Familieretten har modtaget sagen den 7. september 2021.

Mor har principalt fremsat påstand om frifindelse, således at der fortsat er fælles
forældremyndighed over Barn Født 2018, og således at han fortsat har bopæl hos
sin mor.

Mor har subsidiært fremsat påstand om, at den fælles forældremyndighed
ophæves, og at hun alene tillægges forældremyndigheden.

Far har principalt fremsat påstand om, at den fælles forældremyndighed ophæves,
og at han tillægges forældremyndigheden alene.



/

2

Far har subsidiært fremsat påstand om, at han tillægges bopælen på Barn.

Parterne er enige om, at den part, som ikke har bopæl eller eneforældremyndig-
hed skal have samvær med Barn på følgende måde: ”…
Denne samværsplan er gældende for Mor og Far uanset hvem af parterne der er
samværsforælder.
Samværsplanen er gældende for parternes fællesbarn Barn, Født 2018.

Løbende samvær
Hvis Far er samværsforælder:
Fredag i lige uge efter institution/skole, hvor samværsforælderen henter Barn, til
søndag i lige uge kl. 11:00, hvor bopælsforælderen henter Barn. Hvis Mor er
samværsforælder:
Fredag i ulige uge efter institution/skole, hvor samværsforælderen henter Barn, til
søndag i ulige uge kl. 11:00, hvor bopælsforælderen henter Barn.

Feriesamvær
Vinterferie (feriesamvær)
I ulige år i skolernes vinterferie fra fredag efter institution/skole til søndag kl.
11:00, 9 dage senere.
Sommerferie (feriesamvær)
Hvert år hhv. 7 sammenhængende dage samt 14 sammenhængende dage i sko-
lernes sommerferie fra lørdag til lørdag, hhv. 7 dage senere og 14 dage senere.
Sommerferiens placering (feriesamvær)
I ulige år har samværsforælderen fortrinsret til at vælge sommerferiesamværets
nærmere placering, hvilket skal meddeles bopælsforælderen skriftligt senest den
1. marts samme år. Gives meddelelse ikke indenfor den anførte frist, så overgår
retten til at vælge til bopælsforælderen, som da skal meddele sit valg af
sommerferiesamværets placering inden den 1. april samme år.
I lige år har bopælsforælderen fortrinsret til at vælge sommerferiesamværets
nærmere placering, hvilket skal meddeles samværsforælderen skriftligt senest den
1. marts samme år. Gives meddelelse ikke indenfor den anførte frist, så overgår
retten til at vælge til samværsforælderen, som da skal meddele sit valg af
sommerferiesamværets placering inden den 1. april samme år.
Overholdes fortrinsretten ikke (således at den overgår til den anden forælder),
ændrer dette ikke på rækkefølgen af, hvilken forælder, der vælger først ved ef-
terfølgende ferieperioder. Således kan en forælder da være førstevælger flere år i
træk.

Efterårsferie (feriesamvær)



/

3

I lige år i skolernes efterårsferie fra fredag efter institution/skole til søndag kl.
11:00, 9 dage senere.

Jul & nytår (feriesamvær)
For 2021 er følgende gældende:
Far henter Barn i børnehave den 22. december 2021 kl. 12:00, og Mor henter
Barn hos Far den 26. december kl. 12:00.
Derefter skal følgende være gældende:
I lige år fra den 22. december til den 26. december kl. 12:00.
I ulige år fra den 26. december til den sidste feriedag inden institutions- eller
skolestart kl. 11:00.

Overlevering og tidspunkt
For feriesamvær gælder det samme som ved det løbende samvær, i relation til
overlevering, idet den der skal have Barn, henter Barn.
Løbende samvær:
Overlevering sker efter institution og hvis denne er lukket, sker overlevering hos
bopælsforælderen kl. 12:00.

Feriesamvær:
Medmindre andet er anført, sker overlevering efter institution og hvis denne er
lukket, sker overlevering hos den forælder der har Barn.

Løse helligdage: Pinse, Kr. Himmelfartdag og Store Bededag (feriesamvær)
Hvis det løbende samvær falder op til eller i forbindelse med løse helligdage
konverteres samværet til feriesamvær ligesom samværet udvides til at omfatte
den/de pågældende løse helligdag(e), hvilket fsva. Kr. Himmelfart også omfat-ter
fredagen. Det udvidede samvær begynder og slutter på samme klokkeslæt og sted
som weekendsamværet.

Bortfald
Det løbende samvær bortfalder helt, hvor samværet helt eller delvist ligger i
bopælsforælderens ferie med fællesbarnet i skoleferierne. Bopælsforælderen kan i
den forbindelse maks. holde 6 ugers ferie på et kalenderår indenfor skoler-nes
ferieperioder med det resultat, at det løbende samvær bortfalder.

Automatisk erstatningssamvær
Ved aflysning af løbende samvær, hvor aflysningen ikke er begrundet i
samværsforælderens forhold, har samværsforælderen ret til automatisk erstat-
ningssamvær på samme dag og i samme tidsramme i den efterfølgende uge (set
ift. det aflyste samvær). Samværsforælderen skal hurtigst muligt - efter at have
modtaget oplysning om at samværet er aflyst - meddele bopælsforælderen, at
denne ønsker at benytte sig af retten til erstatningssamvær. Ellers bortfalder ret-
ten hertil.



/

4

Andet
Ferier defineres af den skole, som det individuelle barn er indskrevet på. Er et
barn endnu ikke skoleaktivt, defineres ferier af den til enhver tid gældende di-
striktsskole.
Hermed bortfalder alle tidligere afgørelser og aftaler om samværet.
…”

Dommen indeholder ikke en fuldstændig sagsfremstilling, jf. retsplejelovens §
218 a.

Oplysningerne i sagen
Parterne har fælles forældremyndighed i henhold til aftale.

Børnesagkyndig har efter anmodning fra Familieretshuset foretaget en
børnesagkyndig undersøgelse af Barn og har afgivet erklæring den 1. november
2021 med følgende samlede psykologfaglige vurdering:

”På baggrund af nærværende undersøgelse er det den samlede psykologfaglige
vurdering, at for at sikre Barns fremadrettede sunde udvikling, så anbefa-les det,
at bopælsretten overføres til Far. Det vurderes såleledes stemmende for Barns
tarv, at han trods flytning til en anden landsdel får bopæl hos sin far. I forhold til
samvær anbefales det at Mor har samvær med Barn fra fredag til søndag hver
anden weekend.
Endeligt anbefales det at der fra kommunalt regi i By 1 er en fremadrettet
årvågenhed omkring Mors forælder kompetencer, herunder konstellationen af den
relation hun har til Person 1. Dette både vedrørende Barns og Person 2's trivsel og
udvikling. Det kan i den forbindelse undre at de initiativer der tidligere for-slås i
den børnefaglige undersøgelse, ikke er i iværksat. Det er Mors opfattelse at der
fra kommunalt regi er ændret holdning og at der ”ikke er noget med fa-milien
her” men at Person 3/kommunal repræsentant, tilskriver årsagsforholdene til Far
og Kommune 1. Det er eftertrykkeligt ikke de fund der er gjort i nærværende
undersøgelse” .

Den børnesagkyndige har på baggrund af observationer af Barn vurderet, at han
ikke synes at være alderssvarende, ”men nærmere som et barn der ud-
viklingsmæssigt synes at være cirka 1½ - 2 år” .

Forklaringer

Mor har forklaret, at hun er 35 år, og at hun bor sammen med Person 1, Barn og
dennes lillebror. Hun har også to store piger – Person 4 og



/

5

Person 5 - som bor hos Far. Hun har ikke kontakt med Person 5, men hun ved, at
der er noget med skolefravær, og at det ikke går så godt. Hun har jævnligt kontakt
med Person 4, og de har talt sammen om nogle sms’er, som hun sendte til
datteren, da hun var frustreret over tingene og træt af Person 5.

Barn er en lille robust dreng, som har genfundet livsglæden efter at have fået
dræn i ørene. Børnehaven har sagt, at de mærker en tydelig forskel på drengen.
Han har ikke andre vanskeligheder.

Hun flyttede fra Far i 2019, og hun havde Barn med. Far har siden haft
weekendsamvær med drengen. Der er intet samarbejde mellem dem. De taler
ikke sammen men kommunikerer på sms og mail. Skilsmissen har været hård for
børnene. Man kan særligt mærke det på Person 5, men Barn er ikke præget af
bruddet. Der har været underrettet fra Kommune 1, og de har været til samtale
hos Kommune 2. Der er god dialog med kom-munen. Det er korrekt, at de er
indstillet til familiebehandling i Kommune 2, og de vil gerne samarbejde. Hun
mener, at baggrunden er hendes og Person 1's konflikter. Hun er klar til at tage
imod hjælp fra kommunen. De satte ha-velåge op samme dag, som Barn løb rundt
i området.

Hun er bekymret for Fars samvær med Barn. Der er rodet hos Far, og drengens
tøj lugter af røg. Far modtager også kommunal hjælp til hjem-met. Hun ved ikke,
hvorfor kommunens bekymring vedrørende Far kommer og går med korte
mellemrum.

Hun husker de to observationer, som blev foretaget i forbindelse med den bør-
nesagkyndige undersøgelse, og de blev begge lavet i situationer, hvor Barn var
træt. Hun blev ked af det, da konklusionen i undersøgelsen blev præ-senteret for
hende. Hun kan slet ikke genkende undersøgelsens beskrivelse af Barns
udfordringer, og hun kan slet ikke se, at der skulle være mangler ved hendes
forældrekompetencer. Hun pakker som regel en taske til Barn, når han skal på
samvær.

Barn har et tæt bånd til sin lillebror, og det vil ikke være det samme, hvis han
flytter. Barn vil heller ikke have det nemt med at skifte børnehave, og hun tænker,
at han vil gå ind i sig selv.

Far har forklaret, at han er 37 år gammel, og at han er udlært Stilling. Han har
siden 2017 boet i By 2, og han arbejder som Stilling. Han bor med Person 5 og
Person 4, og de har Barn på we-ekendsamvær. Person 4 har en smule samvær
med sin mor, men Person 5 vil ikke se sin mor. Han var sammen med Person 4,
da Mor skrev sms om at få vinger, så de troede, at Mor ville begå selvmord.
Person 4 brød sammen, og de gjorde alt, hvad de kunne for at få fat i Mor.



/

6

Pigerne må meget gerne se deres mor, og de kan kontakte hende, når de vil. Han
har et godt og tæt samarbejde med Kommune 1, og han har en kon-taktperson,
som hver torsdag kommer til ham, hvor de taler om udfordringer i det daglige.
Person 5 har også en kontaktperson, som kommer hver onsdag. Person 5 er glad
for det, og det går stille og roligt fremad. Fra næste uger kommer der en Person 6,
som skal hjælpe ham med at få struktur på hjemmet, og der er be-vilget
rengøringshjælp. Han er bevidst om, at han har brug for hjælp til at få struktur på
de daglige gøremål i huset. Han vil gerne yde en indsats, så det kan være et godt
hjem for pigerne og Barn.

Barn er en dejlig dreng med sproglige og motoriske udfordringer. Det er rigtigt, at
ørene også har været et problem. Drengen kan godt virke tilbagehol-dende
overfor mennesker, som han ikke ser så tit. han er måske præget af sin opvækst
hos Mor, hvor han ifølge pigerne har været meget overladt til sig selv. Barn
opsøger meget fysisk kontakt, når de har samvær, og han vil meget gerne være
tæt på sine søstre. De har et tæt sammenhold. Han søger bopælen, fordi han er
bekymret for Barns forhold hos Mor.Drengen er hurtig til at tilpasse sig, og der
har aldrig været problemer, når der har været 14 dages ferie.

Anmodningen om at få forældremyndigheden alene er begrundet i, at han og Mor
ikke kan samarbejde om noget som helst. Han har flere gange forsøgt, men det
har ikke været muligt. Der konfliktoptrappes hurtigt fra Mors side, når de skriver
sms’er.

Familierettens begrundelse og resultat

Efter indholdet af den børnesagkyndige undersøgelse og forklaringerne i retten
lægger retten til grund, at begge parter finder det særdeles vanskeligt at kom-
munikere med den anden part, og at det ikke har været muligt at etablere et
samarbejde om børnenes forhold.

Der er derfor påvist konkrete holdepunkter for at antage, at forældrene ikke vil
kunne samarbejde om Barn til drengens bedste, og at det er bedst for Barn, at den
fælles forældremyndighed ophæves.

Begge parter har forklaret om problemer i hjemmene og herunder om kommu-nal
involvering. Udfordringerne er beskrevet nærmere i den børnesagkyndige
undersøgelse, og der peges blandt andet på, at der hos Mor kan ses tegn på
svigtende mentalisering og selvindsigt, mens der hos far peges på praktiske
problemer med at holde hjemmet.



/

7

Udfordringerne i hjemmet hos Far har en karakter, hvor de med den iværksatte
indsats og hans indstilling til samarbejde med kommunen vil kunne afhjælpes i
en grad, så en samlet vurdering af forholdene i de to hjem i overensstemmelse
med konklusionen i den børnesagkyndige erklæring må føre til, at det vil være
bedst for Barn, hvis han fremover får bopæl hos sin far.

Familieretten henviser til forældreansvarslovens § 11, 2. pkt., jf. § 4.

Da det må skønnes at være det bedst for drengen, fastsættes der som anført ne-
denfor weekendsamvær for Mor i overensstemmelse med par-ternes påstande.

Familieretten henviser til forældreansvarslovens § 19 og § 21.

THI KENDES FOR RET:

Den fælles forældremyndighed ophæves, og Far skal have foræl-dremyndigheden
alene over Barn, Født 2018.

Mors samvær med Barn fastsættes således:

Løbende samvær
Fredag i ulige uge efter institution/skole, hvor samværsforælderen henter Barn, til
søndag i ulige uge kl. 11:00, hvor bopælsforælderen henter Barn.

Feriesamvær
Vinterferie (feriesamvær)
I ulige år i skolernes vinterferie fra fredag efter institution/skole til søndag kl.
11:00, 9 dage senere.
Sommerferie (feriesamvær)
Hvert år hhv. 7 sammenhængende dage samt 14 sammenhængende dage i sko-
lernes sommerferie fra lørdag til lørdag, hhv. 7 dage senere og 14 dage senere.
Sommerferiens placering (feriesamvær)
I ulige år har samværsforælderen fortrinsret til at vælge sommerferiesamværets
nærmere placering, hvilket skal meddeles bopælsforælderen skriftligt senest den
1. marts samme år. Gives meddelelse ikke indenfor den anførte frist, så overgår
retten til at vælge til bopælsforælderen, som da skal meddele sit valg af
sommerferiesamværets placering inden den 1. april samme år.
I lige år har bopælsforælderen fortrinsret til at vælge sommerferiesamværets
nærmere placering, hvilket skal meddeles samværsforælderen skriftligt senest den
1. marts samme år. Gives meddelelse ikke indenfor den anførte frist, så



/

8

overgår retten til at vælge til samværsforælderen, som da skal meddele sit valg af
sommerferiesamværets placering inden den 1. april samme år.
Overholdes fortrinsretten ikke (således at den overgår til den anden forælder),
ændrer dette ikke på rækkefølgen af, hvilken forælder, der vælger først ved ef-
terfølgende ferieperioder. Således kan en forælder da være førstevælger flere år i
træk.

Efterårsferie (feriesamvær)
I lige år i skolernes efterårsferie fra fredag efter institution/skole til søndag kl.
11:00, 9 dage senere.

Jul & nytår (feriesamvær)
For 2021 er følgende gældende:
Far henter Barn i børnehave den 22. december 2021 kl. 12:00, og Mor henter
Barn hos Far den 26. december kl. 12:00.
Derefter skal følgende være gældende:
I lige år fra den 22. december til den 26. december kl. 12:00.
I ulige år fra den 26. december til den sidste feriedag inden institutions- eller
skolestart kl. 11:00.

Overlevering og tidspunkt
For feriesamvær gælder det samme som ved det løbende samvær, i relation til
overlevering, idet den der skal have Barn, henter Barn.
Løbende samvær:
Overlevering sker efter institution og hvis denne er lukket, sker overlevering hos
bopælsforælderen kl. 12:00.

Feriesamvær:
Medmindre andet er anført, sker overlevering efter institution og hvis denne er
lukket, sker overlevering hos den forælder der har Barn.

Løse helligdage: Pinse, Kr. Himmelfartdag og Store Bededag (feriesamvær)
Hvis det løbende samvær falder op til eller i forbindelse med løse helligdage
konverteres samværet til feriesamvær ligesom samværet udvides til at omfatte
den/de pågældende løse helligdag(e), hvilket fsva. Kr. Himmelfart også omfat-ter
fredagen. Det udvidede samvær begynder og slutter på samme klokkeslæt og sted
som weekendsamværet.

Bortfald
Det løbende samvær bortfalder helt, hvor samværet helt eller delvist ligger i
bopælsforælderens ferie med fællesbarnet i skoleferierne. Bopælsforælderen kan i
den forbindelse maks. holde 6 ugers ferie på et kalenderår indenfor skoler-nes
ferieperioder med det resultat, at det løbende samvær bortfalder.



/

9

Automatisk erstatningssamvær
Ved aflysning af løbende samvær, hvor aflysningen ikke er begrundet i
samværsforælderens forhold, har samværsforælderen ret til automatisk erstat-
ningssamvær på samme dag og i samme tidsramme i den efterfølgende uge (set
ift. det aflyste samvær). Samværsforælderen skal hurtigst muligt - efter at have
modtaget oplysning om at samværet er aflyst - meddele bopælsforælderen, at
denne ønsker at benytte sig af retten til erstatningssamvær. Ellers bortfalder ret-
ten hertil.
Andet
Ferier defineres af den skole, som det individuelle barn er indskrevet på. Er et
barn endnu ikke skoleaktivt, defineres ferier af den til enhver tid gældende di-
striktsskole.
Hermed bortfalder alle tidligere afgørelser og aftaler om samværet.
…”

Ingen af parterne betaler sagsomkostninger til den anden part eller til statskas-
sen.



/

 




/